รัฐบาลไทย-ข่าวทำเนียบรัฐบาล-รายงานสถานการณ์ฝุ่นละอองขนาดเล็ก PM 2.5 ประจำวันที่ 3 กุมภาพันธ์ พ.ศ. 2562
วันอาทิตย์ที่ 3 กุมภาพันธ์ 2562
รายงานสถานการณ์ฝุ่นละอองขนาดเล็ก PM 2.5 ประจําวันที่ 3 กุมภาพันธ์ พ.ศ. 2562
รายงานสถานการณ์ฝุ่นละอองขนาดเล็ก PM 2.5
ประจําวันที่ 3 กุมภาพันธ์ พ.ศ. 2562
รายงานสถานการณ์ฝุ่นละอองขนาดเล็ก PM 2.5
ประจําวันที่ 3 กุมภาพันธ์ พ.ศ. 2562
1.สถานการณ์ วันที่3กุมภาพันธ์2562
1. กรุงเทพมหานคร : คุณภาพอากาศเกินมาตรฐานจํานวน 1 สถานี ค่าสูงสุดอยู่ที่ เขตบางเขน
(52 ug/m3) (ลดลง)
2. ปริมณฑล : คุณภาพอากาศเกินมาตรฐานจํานวน - สถานีค่าสูงสุดอยู่ที่ จ.สมุทรปราการ (40 ug/m3) (ลดลง)
3. ทั่วประเทศยกเว้น กทม./ปริมณฑล : คุณภาพอากาศเกินมาตรฐานจํานวน 9 สถานี ค่าสูงสุดอยู่ที่
จ.ตาก (71 ug/m3) (ลดลง)
แหล่งข้อมูล : กรมควบคุมมลพิษ และกองจัดการคุณภาพอากาศและเสียง กทม. ข้อมูล ณ เวลา 12.00 น.
2.ข่าว ประจําวัน
วันนี้ (3 กุมภาพันธ์ 2562) กรมอนามัย ร่วมกับหน่วยงานที่เกี่ยวข้องทั้งภาครัฐ ได้แก่ กรุงเทพมหานคร กรมควบคุมมลพิษ และองค์กรปกครองส่วนท้องถิ่น รวมทั้งภาคเอกชนในการบูรณาการข้อมูลและกิจกรรมการดูแล ป้องกันผลกระทบต่อสุขภาพของประชาชน เช่น การออกหน่วยด้านสาธารณสุขให้ความรู้แก่ประชาชนในการป้องกันตนเองและการตรวจสุขภาพประชาชน การสนับสนุนหน้ากากอนามัยและ N95 รวมทั้ง การรณรงค์ร่วมลดฝุ่นละออง ขนาดเล็ก และให้ความรู้ผ่านรายการ “บ้านสุขภาพ” เรื่อง การป้องกันฝุ่นละอองเพื่อสุขภาพ โดยสถานีวิทยุรัฐสภา FM.87.5 mHz พร้อมสถานีเครือข่าย 14 สถานีทั่วประเทศ มีการสนับสนุนเอกสาร แผ่นพับให้ความรู้ แก่ศูนย์อนามัยที่ 5 ราชบุรี ศูนย์อนามัยที่ 6 ชลบุรี โรงพยาบาลราชวิถี เรื่อง แผ่นพับ รู้ทัน...ป้องกัน ฝุ่น PM2.5 จํานวน 10,000 แผ่น โปสเตอร์ ฝุ่น PM2.5 300 แผ่น โปสเตอร์ประโยชน์ของต้นไม้ 300 แผ่น และหน้ากาก N95 600 ชิ้น พร้อมทั้งให้คําแนะนําการออกกําลังกายแก่สมาคมนักวิ่ง และการเฝ้าระวัง สื่อสาร แจ้งเตือนประชาชนอย่างต่อเนื่อง ผ่านช่องทางต่างๆ ได้แก่ LINE, Facebook, เว็บไซต์
3.สรุปผลการให้บริการสายด่วน1422ปรึกษาประชาชน วันที่ 2 กุมภาพันธ์ 2562 อาทิ
คําถาม ผลกระทบจากฝุ่นละอองขนาดเล็ก PM 2.5
คําตอบ โดยปกติร่างกายจะมีกลไกปกป้อง แต่หากได้รับปริมาณมาก อาจเกิดการระคายเคืองบริเวณดวงตา จมูก คอ ทางเดินหายใจ มีอาการแสบตา ไอ จาม น้ํามูกไหล หายใจไม่สะดวก หอบเหนื่อย ผู้ป่วยที่มีโรคประจําตัว เช่นหอบหืด โรคหัวใจ อาจมีอาการรุนแรงได้
คําถาม การใส่หน้ากากป้องกัน และชนิดของหน้ากากที่สามารถป้องกันได้
คําตอบ หน้ากากที่ใช้ป้องกันได้ดีที่สุดขณะนี้ คือ N95 ถ้าสวมขนาดที่พอเหมาะกับใบหน้าตัวเอง และสวมถูกต้อง กลุ่มคนที่ควรสวมหน้ากาก N95 ได้แก่ กลุ่มเสี่ยง และกลุ่มอาชีพเสี่ยง ถ้าไม่สามารถหา N95 ได้ หรือ
ในกลุ่มประชาชนทั่วไป สามารถสวมหน้ากากธรรมดา 2 ชั้น หรือ หน้ากากธรรมดาใช้กระดาษทิชชูซับด้านใน
2 แผ่น แต่การป้องกันที่ดีที่สุดคือ การหลีกเลี่ยงพื้นที่ที่มีฝุ่นละอองขนาดเล็กเกินมาตรฐาน หลีกเลี่ยงหรืองดออกกําลังกายกลางแจ้งในช่วงฝุ่นขนาดเล็กเกินมาตรฐาน เป็นต้น
คําถาม สถานที่หรือพื้นที่ที่ปลอดภัยจาก ฝุ่นละอองขนาดเล็ก PM 2.5
คําตอบ อยู่ในบ้าน/ ที่ทํางาน และปิดประตูหน้าต่างให้มิดชิด โดยเฉพาะในช่วงที่ฝุ่นละอองขนาดเล็กเกินมาตรฐาน หรือช่วงเวลาเช้าตรู่ และทําความสะอาดบ้านด้วยผ้าชุบน้ํา ไม่ใช้ไม้กวาดๆ พื้น เพราะจะทําให้ฝุ่น
ฟุ้งกระจาย
4.ข้อแนะนําประจําวัน
1. กลุ่มเสี่ยง ได้แก่ เด็กเล็ก หญิงตั้งครรภ์ ผู้สูงอายุ ผู้ที่มีโรคประจําตัว เช่น โรคหอบหืด ภูมิแพ้ โรคหัวใจ ควรลดกิจกรรมกลางแจ้งที่ต้องใช้แรงมาก เช่น วิ่ง ปั่นจักรยาน หากมีอาการผิดปกติ ให้รีบพบแพทย์
2. คําแนะนําเพิ่มเติมเว็บไซต์กรมอนามัย กรมควบคุมมลพิษ หรือ สายด่วนกรมควบคุมโรค 1422
ด้วยความปรารถนาดีจาก กระทรวงสาธารณสุข
************************************ 3 กุมภาพันธ์2562